钦定古今图书集成/明伦汇编/闺媛典/第092卷 > 童敦妻李氏
## 钦定古今图书集成/明伦汇编/闺媛典/第092卷 > 童敦妻李氏

按《浙江通志》：“李氏名荣，寿昌人，童敦妻。年二十四而
敦亡，舅为敦营葬所，李即求结圹于敦旁。丧终，父彦
真夺其志，私许同里蒋姓者逼嫁之。李知势不可遏，
乃告于舅姑曰：‘妇素志欲奉舅姑以终身，今为父母
所迫，势不我由，安忍亏行以苟生乎？妾死于此，父必构讼于官，是因妾而兆祸也。归死于家，则无患矣’。”属
舅姑以后事，且泣且拜而别。至夫茔所，恸哭而去。母
见其归甚喜，李以失钗诡母出。家有一妹，又令尾母
后而从之，遂入室自缢。母归，则已死矣。父母大怒，欲
焚其尸。适舅姑送衣衾及棺至，乃敛而见其钗缚于
左股间，遂舁葬于敦旁。乡闾感其义，送者数百人，莫
不流涕。